ถ้าตรวจที่ตรวจครรภ์หลังจากประเดือนไม่มา 10 วัน และลองซื้อมาตรวจเรื่อยๆ แต่ผลยังขึ้นขีดเดียว มีโอกาสที่ผลตรวจจะพลาดมากน้อยแค่ไหนคะ
สวัสดีค่ะชุดทดสอบการตั้งครรภ์หรือที่ตรวจครรภ์อ้างความแม่นยำของผลการตรวจ 98-99% แต่ก็พบว่ายังมีปัจจัยที่ส่งผลให้การตรวจคลาดเคลื่อนได้ค่ะ เช่น ช่วงในการตรวจไวเกินไป ความเข้มข้นของปัสสาวะ ค่าความไวในการตรวจของชุดทดสอบ การรับประทานยาบางประเภทอย่างไรก็ตาม ประจำเดือนขาด ยังมีสาเหตุอื่นอีก เช่น เครียด น้ำหนักน้อย พักผ่อนไม่เพียงพอ หากมีความเสี่ยงสูงว่าจะตั้งครรภ์ มีเพศสัมพันธ์โดยไม่ได้ป้องกัน มีอาการคนท้องเช่น คลื่นไส้ อาเจียน เพลีย ปัสสาวะบ่อย แนะนำให้ไปพบแพทย์เพื่อตรวจเพิ่ม แพทย์จะพิจารณาส่งตรวจฮอร์โมนบ่งชี้การตั้งครรภ์จากเลือดค่ะ